stanford-oval/wikipedia huggingface dataset:
Hydra (shakkitietokone)

Hydra oli shakkitietokone, jonka suunnitteli ja rakensi ja jota kehitti  vuosina 2002-2006 ryhmä, johon kuuluivat Christian ("Chrilly") Donninger, Ulf Lorenz, SM Christopher Lutz ja Muhammad Nasir Ali. Hydran rahoittajina toimivat PAL Group ja Abu Dhabin šeikki. Hydra-projektin tavoitteena oli olla maailman vahvin shakkitietokone sekä olla kiistatta vahvempi kuin maailman paras shakinpelaaja. Hydra sijaitsi Abu Dhabissa, Yhdistyneissä arabiemiirikunnissa ja sitä käytettiin yleensä verkkoyhteyden kautta.
Heinäkuussa 2005 Hydra oli uskottavasti maailman vahvin shakkitietokone. Lorenz arvioi sen ELO-luvuksi 3000. Tämä arvio perustuu Hydran tuloksiin Michael Adamsia ja Shredder 8:aa, tietokoneshakin maailmanmestaria, vastaan käydyissä peleissä.
Hydraa kutsuttiin kehitysvaiheessa Brutukseksi ja Hydra toimii suunnilleen samalla tavalla kuin Deep Blue, eli se käytti hyväkseen useita pelkästään Hydraa varten suunniteltuja prosessoreita. Hydrassa oli useita prosessoreita, jotka on kytketty toisiinsa FPGA:n avulla. Tämän moniprosessorijärjestelmän avulla Hydra pystyy tutkimaan valtavan määrän asemia sekunnissa, jolloin Hydra on yli kymmenen kertaa nopeampi kuin yksiprosessorinen kone.
Hydra toimi loppuaikoinaan 64 solmun Xeon Linux-klusterina käyttäen hyväkseen 32 klusterin solmua ja yhteensä 32 gigatavua keskusmuistia. Se laski noin 200 000 000 asemaa sekunnissa, saman verran kuin vanhempi shakkitietokone Deep Blue. Vaikka FPGA:t ovat yleisesti hitaampia kuin ASIC-sirut nykyään FPGA:t toimivat suunnilleen samalla nopeudella kuin Deep Bluen käyttämät ASIC:it. Hydran shakkimoottori pystyy laskemaan asemia keskimäärin 18 siirtoparin päähän, kun Deep Blue laski aikoinaan vain 12 siirtoparin päähän. Hydra käyttää etsimiseen alfa-beta karsintaa, samoin kuin nollasiirtoheuristiikkaa. Hakusyvyys Deep Bluehin nähden johtuu todennäköisimmin kapeammasta pelipuun läpikäynnistä. Tällöin tietokone ei tutki kaikkia siirtovaihtoehtoja, mutta tutkimiaan siirtoja kone pystyy laskemaan pidemmälle eteenpäin.
Turnaukset

Elokuussa 2004, 14:nnellä Abu Dhabi International Chess Festivaalilla, Hydra pelasi kahdeksan peliä Shredder 8:aa vastaan. Shredder 8 oli voittanut useita tietokoneshakin maailmanmestaruuksia. Vaikka Hydra pelasi vain  16 solmun avulla, se voitti Shredderin 5,5 - 2,5.  Hydra voitti kolme peliä ja pelasi viidesti tasan. Tästä voidaan karkeasti laskea, että Hydran vahvuusluku on noin 100 pistettä korkeampi kuin Shredder 8:lla, jolla se on noin 2806. Samassa turnauksessa Hydra voitti kazakstanilaisen suurmestarin Evgeny Vladimirovin 3,5 - 0,5.
Lokakuussa 2004, ihminen vastaan kone-kilpailussa, Hydra voitti edellisen FIDE:n maailmanmestarin Ruslan Ponomarovin molemmissa peleissä. Ponomarovin ELO-luku oli tuolloin 2710.
Helmikuussa 2005 Hydra voitti 14:nnen IPCC (International Paderborn Computer Chess Championships) -turnauksen. Hydran tulos oli 8/9, seitsemän voittoa ja kaksi tasapeliä. Hydra voitti tuolloin toistamiseen Shredderin.
21.–27. kesäkuuta 2005 Hydra pelasi kuusi peliä Michael Adamsia, maailman seitsemänneksi vahvinta ja Ison-Britannian vahvinta pelaajaa, vastaan. Palkintosumma oli 145 000 dollaria: voitosta sai 25 000 dollaria, tasapelistä 10 000 dollaria molemmille pelaajille ja häviöstä ei mitään. Hydra hallitsi peliä Adamsia vastaa ja voitti ottelusarjan pistein 5,5 - 0,5; Adams hävisi jokaisen pelin lukuun ottamatta peliä numero kaksi. Huomattavaa on, että Hydra pelasi vain puoliteholla, 32 64:stä klusterin solmusta oli käytössä.
Hydra ei hävinnyt ihmispelaajalle tavallisessa ottelussa. Kirjeshakissa Hydran on tosin voittanut kansainvälinen suurmestari Arno Nickel molemmilla pelaamillaan kerroilla. Pelit kestivät tuolloin yhteensä kuusi kuukautta. Nickel aloitti 11. heinäkuuta 2005 uuden kirjepelin Hydraa vastaan, joka päättyi tasan saman vuoden joulukuussa.
Aiheesta muualla

Hydran pelejä ChessGames.comissa
Georges Sorel

Georges Sorel.
Georges Eugène Sorel (2. marraskuuta 1847 Cherbourg – 29. elokuuta 1922 Boulogne-Billancourt) oli ranskalainen filosofi ja politiikan teoreetikko. Hänet tunnetaan muun muassa vallankumouksellisen syndikalismin ajatuksistaan. Hän oli myös tunnettu marxilaisuuden kriitikko.
Yksi hänen työnsä perintöjä on myytin käsite, joka on vaikuttanut niin fasisijohtaja Benito Mussolinin poliittiseen toimintaan kuin Roland Barthesin poliittiseen teoriaan. Hänen käsityksensä myyttien voimasta ihmisten elämässä innoitti marxilaisia ja fasisteja ja hän myös puolusti väkivaltaa poliittisena menetelmänä. Sorel oli kiinnostunut ihmisen irrationaalisesta ja intuitiivisesta puolesta. Hänet lasketaan tuolloin vaikuttaneeseen järjen kaikkivoipuutta ja positivismia vastaan suunnattuun ”anti-intellektuaaliseen” intellektuellien vallankumoukseen. Hän kritisoi voimakkaasti muun muassa Ernest Renanin teorioita inhimillisen toiminnan laskennallisesta intressipohjaisuudesta.
Sorelin poliittiset kannat vaihtelivat sosialismista syndikalismiin ja nationalismista kommunismiin; hän uskoi vahvasti esimerkiksi Vladimir Leninin bolševismiin ennen kuolemaansa 1922. Hänen päätyönään voidaan pitää Réflexions sur la violence -teosta, jossa esitellään ”puhdas” ja eettinen väkivallan muoto, joka ei ole sama asia kuin kapitalistisen sortovallan katkeruuteen ja kostoon pohjautuva väkivalta. Teoksessa hän yrittää muodostaa proletariaatille ihmisen intuitiivisuuteen ja impulsiivisuuteen vetoavaa yleislakon myyttiä, joka on suunnattu erityisesti reformistisosialistien ja taantumuksellisten passivoivaa vaikutusta vastaan. Sorel kannatti nietzscheläistä vitaalisuutta ja vallanhalua, ja katsoi että väkivalta on joskus uljas todiste yksilönvapaudesta. Proletariaatin terveen väkivaltainen toiminta aktivoisi hänen mukaansa myös porvaristoa muuhun kuin hitaasti vetäytyvään sovinnaisuuteen.
Teokset

Contribution à l’étude profane de la Bible (1889)
Le Procès de Socrate, Examen critique des thèses socratiques (1889)
Questions de morale (1900)
La Ruine du monde antique. Conception matérialiste de l’histoire (1902)
Introduction à l’économie moderne (1903)
La crise de la pensée catholique (1903)
Le Système historique de Renan (1905–1906)
Les préoccupations métaphysiques des physiciens modernes (1907)
La Décomposition du Marxisme (1908)
Les illusions du progrès (1908)
Réflexions sur la violence (1908)
La révolution dreyfusienne (1909)
Matériaux d’une théorie du prolétariat (1919)
De l’utilité du pragmatisme (1921)
Lettres à Paul Delesalle 1914–1921 (1947)
D’Aristotle à Marx (L’Ancienne et la nouvelle métaphysique) (Marcel Rivière, 1935)
Aiheesta muualla

Antlift, Mark: Bad Anarchism: Aestheticized Mythmaking and the Legacy of Georges Sorel. Anarchist Developments in Cultural Studies, Art & Anarchy, 2011.2. Viitattu 4.4.2019. (englanniksi)
Gracious!

| Gracious! Gracious |
| --- | --- | --- |

Studioalbumin tiedot
 Äänitetty : keväällä 1970
 Julkaistu: 1970
 Formaatti: vinyylilevy, CD-levy
 Tuottaja(t): Hugh Murphy ja Gracious
 Tyylilaji: progressiivinen rock
 Kesto: 44.44
 Levy-yhtiö: Vertigo
Graciousin muut julkaisut
|   | Gracious! 1970 | This Is...Gracious!! 1972 |
Gracious! on brittiläisen proge-yhtye Graciousin konseptialbumi. Albumi tunnetaan myös huutomerkki albumina.
Kappaleluettelo > A-puoli

Introduction
Heaven
Hell
Kappaleluettelo > B-puoli

Fugue in 'D' Minor
The Dream
Tekijät

Sävellykset ja sanoitukset: Paul Davis ja Martin Kitcat
Sovitukset: Gracious
Tuotanto: Hugh Murphy yhteistyössä Graciousin kanssa
Studiotekniikka: Roger Wake
Kannen suunnittelu: Teenburger Designs
Valokuva mallista: Sam Sawdon
Tekijät > Gracious

Paul Davis: laulu, 12-kielinen kitara, patarumpu
Martin Kitcat: mellotron, piano, sähköpiano, cembalo, laulu
Alan Cowderoy: kitara, laulu
Tim Wheatley: basso
Robert Lipson: rummut
Groote Schuurin sairaala

Groote Schuurin sairaala
Groote Schuurin sairaala (tunnetaan myös nimillä "GSH" tai "Grotties") on Kapkaupungin suurin valtion omistama yliopistollinen sairaala sekä Kapkaupungin yliopiston suurin sairaala. Se on Etelä-Afrikan kansainvälisesti tunnetuin sairaala ja tutkimuslaitos.[lähde? ]
Sairaala perustettiin 1938. Se kunnostettiin vuonna 1984, ja samalla rakennettiin kaksi uutta lisäsiipeä.[lähde? ] Kaikki lääketieteen osa-alueet ovat edustettuina, ja sairaalassa vierailee myös paljon lääketieteen opiskelijoita. Suurimmat osastot ovat fyysinen trauma, anestesia ja sisätaudit. Groote Schuurissa työskentelee noin 500 lääkäriä, 1 300 sairaanhoitajaa ja 250 erikoiskirurgia.[lähde? ]
Groote Schuur tarkoittaa hollanniksi "Suurta latoa", sillä sairaalan paikalla oli 1600-luvulla Kapmaan suurin maatila latoineen.[lähde? ] Sydänkirurgi Christiaan Barnard suoritti sairaalassa 3. joulukuuta 1967 maailman ensimmäisen sydämensiirron, potilaana oli 53-vuotias Louis Washkansky. Sairaalan vanha rakennus ja osasto, jossa Barnard leikkasi Washkanskyn, on nykyään museo.
Aiheesta muualla

Sairaalan kotisivut (englanniksi)
Guatemalan maanvyöry 2015

Maanvyöry sattui Guatemalan departementissa.
Guatemalan maanvyöry 2015 tapahtui Santa Catarina Pinulan kunnassa Guatemalassa 1. lokakuuta 2015. Rankkasateen aiheuttama maanvyöry surmasi noin 280 ihmistä. Onnettomuuspaikka sijaitsee noin 15 kilometriä itään maan pääkaupungista Guatemala Citystä.
HMAS Yarra

HMAS Yarra on tai on ollut neljän Australian laivaston aluksen nimenä. Nämä alukset olivat:
HMAS Yarra (D79), River-luokan torpedovenehävittäjä
HMAS Yarra (U77), Grimsby-luokan sluuppi
HMAS Yarra (DE45), River-luokan hävittäjä
HMAS Yarra (M87), Huon-luokan miinantorjunta-alus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMAS Yarra”, voi hakea sivunnimihaulla, laajalla sivunnimihaulla tai tekstihaulla.
Graciosa (Kanariansaaret)

Graciosan sijainti kartalla.
Graciosa Lanzarotelta nähtynä.
Graciosa eli La Graciosa on Kanariansaariin kuuluva saari Lanzaroten pohjoispuolella. Saaren erottaa Lanzarotesta kahden kilometrin levyinen salmi. Sen pinta-ala on 27 km² ja asukasluku noin 660. Saari on pienin asutuista Kanariansaarista. Graciosa kuuluu Teguisen kuntaan ja on osa Chinijon saaristoa. Saaren suurin asutuskeskus on Caleta del Sebo, pienempi asutuskeskus on Pedro Barba.
Maantiede ja luonto

Graciosalla on hiekkarantaa. Saaren pohjois- ja länsiosissa on vuoristoista, etelässä ja idässä puolestaan kumpareista maastoa. Korkein vuori Aguja Grandes on 266 metriä korkea. Saari on erittäin kuiva ja karu, ja koostuu lähinnä pensaikosta ja kuivasta mullasta.
Ihmisen toiminta

Graciosan tärkeimmät elinkeinot ovat matkailu ja kalastus. Saaren tiet ovat päällystämättömiä. Saarella ei ole makean veden lähteitä, joten asukkaat joutuvat tuomaan veden muualta. Merivedestä puhdistamalla suodatettu vesijohtovesi tulee Graciosalle merenalaista putkistoa pitkin Lanzarotelta. Myös saarelaisten tarvitsema sähkö tuotetaan Lanzarotella. Rakennukset ovat matalia ja valkoiseksi kalkittuja, kuten Lanzarotella.
Galleria

Caleta del Sebo
Pedro Barba
Las Conchasin hiekkaranta
Aiheesta muualla

Kuvia tai muita tiedostoja aiheesta Graciosa (Kanariansaaret) Wikimedia Commonsissa
Kanariansaaret
| --- | --- |
Pääsaaret:   Fuerteventura  Gran Canaria  La Gomera  El Hierro  Lanzarote  La Palma  Teneriffa 
Muita saaria:   Alegranza  Graciosa  Los Lobos  Montaña Clara  Roque del Este  Roque del Oeste
Honda VFR750F RC24

Vuoden 1987 VFR750F
Honda VFR750F RC24 tai Honda VFR 750 F RC24 on Hondan vuosina 1986–1989 valmistama moottoripyörämalli, jossa on nelisylinterinen, nelitahtinen V-moottori. RC24 on ensimmäinen VFR750F-malli, jonka korvasi vuonna 1990 esitelty RC36-malli. Vuonna 1986 uuden VFR750F:n hinta oli 50 350mk.
Alkuperäinen VFR750F esiteltiin vuonna 1986 Hondan VF-sarjan seuraajaksi. Uudessa VFR750F:ssä oli uusi moottori tehtaan Endurance- ja USA:n Superbike-kilpailuissa käytetyistä moottoripyöristä lähes sellaisenaan. Verrattuna vanhempaan VF750F-malliin VFR750F:ssä oli lähes 12 kilowattia enemmän tehoa, 18 kg vähemmän painoa sekä matalampi painopiste.
RC24-mallia on kahta eri versiota, vuosina 1986 ja 1987 valmistettu VFR750FG/H ja vuosina 1988 ja 1989 valmistettu VFR750FJ/K. Uudempaan malliin muutettiin rengaskokojen lisäksi paksumpi etuhaarukka, väritys. Uusi malli sai lisäksi luotettavamman sytytysjärjestelmän.
Moottori

VFR750F-mallissa on käytetty 748-kuutioista (poraus ja isku 70,0x48,6 mm), 16 venttiilistä, nestejäähdytettyä 90° V4 DOHC-moottoria, jossa on transistoroitu sytytysjärjestelmä. Moottorissa on rattailla toteutettu nokka-akselien voimansiirto. Siinä on neljällä Keihin VD34 kaasuttimella toteutettu polttoaineen syöttö. Voimansiirtona on 6-vaihteinen vaihteisto ja hydraulikäyttöinen märkä monilevykytkin. Toisioveto on toteutettu ketjulla.
Alusta

VFR750F:ssä on alumiininen palkkirunko, jossa on irrotettava takaosa. Moottori toimii kantavana osana. Etujarruna on kaksi hydraulisesti toimivaa levyjarrua ja TRAC-järjestemä, joka Hondan mukaan hillitsee etupään nyökkäämista jarrutuksissa. Takajarruna yksi hydraulisesti toimiva levyjarru. Etujousituksessa käytetään 140 mm joustavaa teleskooppia. Takajousen liikkumavara on 105 mm.
Teknisiä tietoja

Tekniset tiedot ovat vuoden 1986 (VFR750FG/H) mallista.
Huipputeho - 77,4 kW / 10500 rpm (106 hv)
Vääntömomentti - 76,8 Nm / 8500 rpm
Kuivapaino - 198 kg
Märkäpaino - 230 kg
Kiihtyvyys - 0-100 m - 4,674 s - 121,21 km/h
Kiihtyvyys - 0-400 m - 11,408 s - 185,57 km/h
Keskikulutus - 5,90 l/100 km
Polttoainesäiliö - 20,0 l
Pituus - 2175 mm
Leveys - 730 mm
Korkeus - 1170 mm
Istuinkorkeus - 780 mm
Akseliväli - 1480 mm
Eturengas - 110/90 x 16 (vm. 1988-1989 - 110/80 x 17)
Takarengas - 130/80 x 18 (vm. 1988-1989 - 140/80 x 17)
Ho (kana)

ほ hiraganalla tai ホ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan /ho/, ja ne ovat kana-aakkostojen 30. sijalla he- ja ma-tavujen välissä.
Alkuperä

Hiragana ほ ja katakana ホ on johdettu man'yōgana-merkistön kautta kanjista 保.
Tarkkeet

Merkkeihin voidaan lisätä dakuten, jolloin muodostuvat tavut ぼ ja ボ, jotka lausutaan /bo/, tai handakuten, jolloin muodostuvat tavut ぽ ja ポ, jotka lausutaan /po/.
Latinisaatio

Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: ほ ja ホ latinisoidaan « ho », ぼ ja ボ latinisoidaan « bo » ja ぽ sekä ポ latinisoidaan « po ».
Kirjoitus

Hiragana ほ kirjoitetaan neljällä vedolla:
Pystysuora veto.
Vaakasuora veto, ylös edellisen oikealle puolelle.
Toinen vaakasuora veto edellisen alapuolelle.
Toisesta vedosta alkava ja kolmannen lävistävä pystysuora veto, joka päättyy lenkkiin.
Katakana ホ kirjoitetaan neljällä vedolla:
Vaakasuora veto.
Pystysuora veto, joka lävistää edellisen sen keskikohdassa.
Diagonaalinen veto oikealta vasemmalle, ensimmäisen vedon alle ja toisen vasemmalle puolelle.
Diagonaalinen veto vasemmalta oikealle, ensimmäisen vedon alle ja toisen oikealle puolelle.
Tietotekniikassa

Unicode-merkinnät:
ほ: U+307B
ぼ: U+307C
ぽ: U+307D
ホ: U+30DB
ボ: U+30DC
ポ: U+30DD
Vetojen järjestys merkille ほ.
Vetojen järjestys merkille ホ.
Gnetum cleistostachyum

| Gnetum cleistostachyum> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Paljassiemeniset Pinophyta
Luokka::  Gnetopsida
Lahko::  Gnetales
Heimo::  Luumiokasvit Gnetaceae
Suku::  Luumiot Gnetum
Laji::  cleistostachyum
Kaksiosainen nimi
 Gnetum cleistostachyum  C.Y.Cheng 
Katso myös
   Gnetum cleistostachyum Wikispeciesissä   Gnetum cleistostachyum Commonsissa 
Infobox OKNimi-testi OK: 
Gnetum cleistostachyum on luumioiden sukuun ja Sessiles-alasektioon kuuluva liaanilaji, joka on kuvattu Kaakkois-Yunnanista. Lajin nimi on edelleen pätemätön, ja eflorasin mukaan on suositeltavaa lykätä nimen hyväksymistä, kunnes täydellisemmät, etenkin siemenistä koostuvat kokoelmat on tutkittu.
Kasvin stilbeenijohdannaiset

Gnetum cleistostachyum sisältää lukuisia stilbeenijohdannaisia; näihin lukeutuvat gnetukleistolit A, B ja C, gnetifoliini A, p-Kumaarihappo, pikeatannoli, resveratroli, bisisorhapontigeniini A, gnetuhainiini P, gnetuliini, stilbeeniolignaanit, gnetukleistoli F, gnetofuraani A, lehmbacholi D, gnetifoliini F ja gnetumontaniini, gnetukleistoli D (2-metoksioksiresveratroli), gnetukleistoli E (3-metoksi-isorhapontigeniini), rapontigeniini, isorhapontigeniini, 4-metoksiresveratroli ja pinosylviini.
Käännös suomeksi
Guy Lapébie

| Mitalit> Maa:   Ranska.Miesten pyöräily. Olympialaiset  | Mitalit> Maa:   Ranska.Miesten pyöräily. Olympialaiset  | Mitalit> Maa:   Ranska.Miesten pyöräily. Olympialaiset  | Maa:   Ranska> Miesten pyöräily. |
| --- | --- | --- | --- |
|  Kultaa | Berliini 1936 | joukkuemaantieajo |  |
|  Kultaa | Berliini 1936 | joukkuetakaa-ajo |  |
|  Hopeaa | Berliini 1936 | maantieajo |  |
Robert Charpentier, Lapébie (toinen vasemmalta), Jean Goujon ja Roger-Jean Le Nizerhy vuoden 1936 olympialaisissa.
Martial Guy Lapébie (28. marraskuuta 1916 Saint-Geours-de-Maremne – 8. maaliskuuta 2010 Bagnères-de-Luchon) oli ranskalainen pyöräilijä. Hän kilpaili vuoden 1936 kesäolympialaisissa Berliinissä ja oli siellä mukana voittamassa kultaa joukkuemaantieajossa ja joukkuetakaa-ajossa. Lisäksi hän sai hopeamitalin maantieajon yksilökilpailussa.
Lapébie myös muun muassa sijoittui kolmanneksi Ranskan ympäriajossa 1936. Hänen veljensä oli pyöräilijä Roger Lapébie.
Gnetum latifolium

| Gnetum latifolium |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Paljassiemeniset Pinophyta
Luokka::  Gnetopsida
Lahko::  Gnetales
Heimo::  Luumiokasvit Gnetaceae
Suku::  Luumiot Gnetum
Laji::  latifolium
Kaksiosainen nimi
 Gnetum latifolium  Blume 
Synonyymit
 Gnemon latifolia (Blume) Kuntze 
Katso myös
   Gnetum latifolium Wikispeciesissä   Gnetum latifolium Commonsissa 
Infobox OKNimi-testi OKIUCN-testi OK: 
Gnetum latifoliumin käpyjä
Gnetum latifolium on luumioiden sukuun kuuluva ainavihanta[lähde? ] kasvilaji, joka kasvaa luonnonvaraisena kaikkialla Kaakkois-Aasiassa. Vaikka osa lajin erinympäristöistä on uhattuna hakkuiden ja metsien viljelysmaiksi muuttamisen takia, laajan levinneisyytensä vuoksi se on arvioitu IUCNin punaisessa listassa elinvoimaiseksi. Kasvi on kasvutavaltaan kiipeilevä ja esiintyy pääasiassa kosteassa trooppisessa biomissa.
Muunnokset

Gnetum latifoliumista tunnetaan kuusi muunnosta:
Gnetum latifolium var. latifolium: Levinneisyysalue ulottuu Assamista Uuteen-Guineaan.
Gnetum latifolium var. funiculare Markgr.: Levinneisyysalue ulottuu Thaimaasta Malesian länsiosiin.
Gnetum latifolium var. laxifrutescens (Elmer) Markgr.: Levinneisyysalue ulottuu Filippiineiltä Bismarckinsaarille.
Gnetum latifolium var. longipes (Markgr.) T.H.Nguyên: Kotoisin Indokiinasta, Filippiineiltä ja Uudesta-Guineasta.
Gnetum latifolium var. macropodum (Kurz) Markgr.: Kotoisin Andamaaneilta ja Nikobaareilta.
Gnetum latifolium var. minus (Foxw.) Markgr.: Levinneisyysalue ulottuu Indokiinasta Malesian keskiosiin.
Käännös suomeksi
Ho-Pin Tung

| Ho-Pin Tung |
| --- | --- |

Henkilötiedot
Syntynyt: 4. joulukuuta 1982 (ikä 41) Velp, Alankomaat
Kansalaisuus:   Kiina
Formula E -ura
Entiset tallit:  NEXTEV TCR (2014-2015)
Kilpailuja:  3
Pisteitä:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
Ensimmäinen ePrix:  Kiinan ePrix 2014
Viimeisin kausi:  2014–2015
Viimeisin sijoitus:  26. (0p)
Aiheesta muualla
www.hopintung.net
Ho-Pin Tung (kiin.: 董荷斌; pinyin: Dǒng Hébīn; s. 4. joulukuuta 1982 Velp, Alankomaat) on Alankomaissa syntynyt kiinalainen autourheilija, joka ajoi Formula E -sarjassa. Tung kilpailee kiinalaisella lisenssillä.
Ura

Ho-Pin Tung aloitti uransa kartingissa, jossa hän ajoi vuosina 1997-2000. Kausina 2001 ja 2002 Tung ajoi Benelux-maiden ja Alankomaiden Formula Ford -sarjoissa. Kaudella 2002 hän ajoi myös Portugalin Formula BMW -sarjassa. Kaudella 2003 Tung ajoi Aasian Formula BMW -sarjassa, jossa hän voitti sarjan mestaruuden. Kausina 2004, 2005 ja 2006 Tung ajoi Saksan Formula 3 -sarjassa. Kaudella 2004 hän sijoittui seitsemänneksi, kaudella 2005 hän oli sarjan kolmas ja kaudella 2006 hän voitti sarjan mestaruuden. Tung ajoi myös Kiinan A1 Grand Prix -tallissa. Kaudeksi 2007 Tung siirtyi GP2-sarjaan BCN Competicion -talliin. Hän keräsi kauden aikana vaatimattomat 4 pistettä ja sijoittui sarjassa sijalle 23. Kaudella 2008 hän oli 18. Tridentinin autolla. Hän ajoi kuitenkin toiseksi Monacon sprinttikilpailussa.
Tung jatkoi uraansa GP2-sarjassa kaudella 2010 DAMS-tallissa. Unkarin kilpailussa Tung kolaroi vaarallisesti Jules Bianchin kanssa saaden lievän murtuman nikamaansa. Tämän takia hän joutui jättämään Belgian GP:n ja Italian GP:n väliin. Hänen sijaisekseen tuli Romain Grosjean. Hän ajoi vielä kaksi kilpailua Racing Engineering tallissa saavuttamatta pisteitä.
Vuonna 2011 Tung kilpaili IndyCar-sarjassa. Hänestä tuli sarjan ensimmäinen kiinalainen, joka on kilpaillut Indy-Car -sarjassa. Vuonna 2012 Tung ajoi Porsche Carrera Asia Cup -sarjassa. Vuonna 2014 Tung kilpaili Formula E -sähköautosarjassa China Racingin tallissa kolmen kilpailun ajan saavuttamatta pisteitä. 
Vuodesta 2013 alkaen Tung on kilpaillut erilaisissa kestävyysajokilpailuissa kuten Porsche Carrera Asia Cup, Le Mansin 24 tunnin ajoissa, Aasian Le Mansissa ja FIA WEC-sarjassa. Le Mansin 24 tunnin ajon Tung on voittanut Le Mansin 24 tunnin ajon vuonna 2017, kun hänen autokuntansa voitti LMP2-luokassa. Vuoden 2019 kilpailussa hänen autokuntansa sijoittui LMP2-luokassa toiseksi. Aasian Le Mansin Tung on voittanut LMP2-luokassa vuonna 2014 ja LMP3-luokassa kaudella 2015–2016. FIA WEC-sarjassa hänen autokuntansa on sijoittunut kauden lopputuloksissa parhaimmillaan LMP2-luokassa kolmanneksi vuonna 2017.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | BCN Competicion | BHRFEA 15 | BHRSPR Kesk. | ESPFEA 11 | ESPSPR Kesk. | MONFEA 13 | FRAFEA 14 | FRASPR 17 | GBRFEA 17 | GBRSPR 15 | EURFEA 16 | EURSPR 22† | HUNFEA 9 | HUNSPR Kesk. | TURFEA 9 | TURSPR 9 | ITAFEA Kesk. | ITASPR 16† | BELFEA 8 | BELSPR 4 | VALFEA 11 | VALSPR 11 | 4 | 23. |
| 2008 | Trident Racing | ESPFEA Kesk. | ESPSPR 14 | TURFEA 11 | TURSPR Kesk. | MONFEA 7 | MONSPR 2 | FRAFEA Kesk. | FRASPR 14 | GBRFEA 18 | GBRSPR Kesk. | GERFEA 13 | GERSPR 7 | HUNFEA Kesk. | HUNSPR 14 | EURFEA Kesk. | EURSPR 9 | BELFEA 15 | BELSPR 10 | ITAFEA Kesk. | ITASPR 8 |  | 7 | 18. |
| 2010 | DAMS | ESPFEA 13 | ESPSPR 10 | MONFEA Kesk. | MONSPR Kesk. | TURFEA 11 | TURFEA 9 | EURFEA Kesk. | EURSPR 13 | GBRFEA Kesk. | GBRSPR 15 | GERFEA Kesk. | GERSPR 14 | HUNFEA Kesk. | HUNSPR DNS | BELFEA Loukk. | BELSPR Loukk. | ITAFEA Loukk. | ITASPR Loukk. |  |  |  | 0 | 28. |
| 2010 | Racing Engineering |  |  |  |  |  |  |  |  |  |  |  |  |  |  |  |  |  |  | ABUFEA Kesk. | ABUSPR 13 |  | 0 | 28. |
GP2-tulokset > Aasian GP2

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Trident Racing | DUB1FEA 22 | DUB1SPR 10 | INDFEA Kesk. | INDSPR 6 | MALFEA Kesk. | MALSPR 16 | BHRFEA Kesk. | BHRSPR 7 | DUB2FEA 10 | DUB2SPR DSQ | 1 | 21. |
Formula E -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–2015 | NEXTEV TCR | BEI 16 | PUT 11 | PDE   | BNA 11 | MIA   | LBH   | MON   | BER   | MOS   | LON   | LON   | 0 | 26. |